
Nr. SC2022- 28780/17.11.2022                                 
CAIET DE SARCINI

privind atribuirea contractului de concesiune de servicii având ca obiect prestarea de servicii şi activităţi necesare exploatării şi întreţinerii cimitirelor umane:
Cimitirul Calea Lipovei, Cimitirul Săracilor şi  Cimitirul din strada Stuparilor din Municipiul Timişoara- Lotul 1 
CAPITOLUL I: DISPOZIŢII GENERALE

Art.l. Prezentul caiet de sarcini stabileşte condiţiile de desfăşurare a contractului de servicii având ca obiect prestarea de servicii şi activităţi necesare exploatării şi întreţinerii a cimitirelor umane:  Cimitirul Calea Lipovei, Cimitirul Săracilor şi Cimitirul Stuparilor din Municipiul Timişoara stabilind nivelurile de calitate şi condiţiile tehnice necesare executării acestor servicii în condiţii de eficienţă şi siguranţă.

Art.2. Prezentul caiet de sarcini a fost întocmit cu respectarea prevederilor următoarelor acte normative : 
· Ordonanţa Guvernului nr. 71/2002- privind organizarea şi funcţionarea serviciilor publice de administrare a domeniului public şi privat de interes local- modificată şi completată,
· Legea nr. 10/2020-  pentru modificarea şi completarea  O.G. nr.71/2002 privind organizarea şi funcţionarea serviciilor publice de administrare a domeniului public şi privat de interes local,
· Ordonanţa Guvernului nr. 57/03.07.2019 – privind Codul Administrativ.
· Legea nr.102/2014 -privind cimitirele, crematoriile umane şi serviciile funerare, în vederea asigurării continuităţii serviciilor şi activităţilor necesare exploatării şi întreţinerii cimitirelor publice umane din Municipiul Timişoara,
· H.G. nr. 741/2016- pentru aprobarea Normelor tehnice şi sanitare privind serviciile funerare, înhumarea, incinerarea, transportul, deshumarea şi reînhumarea cadavrelor umane, cimitirele, crematoriile umane, precum şi criteriile profesionale pe care trebuie să le îndeplinească prestatorii de servicii funerare şi nivelul fondului de garantare,
· Legea nr. 100/2016- privind concesiunile de lucrări şi concesiunile de servicii,
· H.G. nr.867/2016- pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii, 
· Ordinul Ministerului Justiţiei nr. 1.134/C/2000 şi Ordinul Ministerului Sănătăţii nr. 255/2000-pentru aprobarea Normelor procedurale privind efectuarea expertizelor, a constatărilor şi a altor lucrări medico-legale,
Art.3 Prezentul caiet de sarcini a fost întocmit cu  respectarea prevederilor  Legii nr. 102/2014- privind cimitirele, crematoriile umane şi serviciile funerare, H.G. nr. 741/2016 - privind aprobarea Normelor tehnice şi sanitare privind serviciile funerare, înhumarea, incinerarea, transportul, deshumarea şi reînhumarea cadavrelor umane, cimitirele, crematoriile umane, precum şi criteriile profesionale pe care trebuie să  le îndeplinească prestatorii de servicii funerare şi nivelul fondului de garantare şi Ordinului Ministerului Justitiei nr. 1.134/C/2000 comun cu Ordinul Ministerului Sanatatii nr. 255/2000- pentru aprobarea Normelor procedurale privind efectuarea expertizelor, a constatărilor şi a altor lucrări medico-legale şi stabileşte condiţiile de desfăşurare a activităţilor specifice având ca obiect înhumarea în cimitirele publice umane ale municipiului Timişoara: Cimitirul Calea Lipovei, Cimitirul Săracilor şi Cimitirul Stuparilor, stabilind nivelurile de calitate şi condiţiile tehnice necesare executării acestor servicii în condiţii de eficienţă şi siguranţă, pentru a asigura activitatea de înhumare, pază şi curăţenie din aceste cimitire. 
Art.4. În termenii prezentului caiet de sarcini:

1) Municipiul Timişoara, are calitatea de autoritate contractantă, fiind proprietarul cimitirului.
2) Operatorul economic căruia  i-a fost atribuită concesiunea are calitatea de  prestator de servicii funerare care îndeplineste condiţiile impuse de Legea 102/2014 şi H.G. nr. 741/2016, fiind denumit în continuare concesionar. 
Art.5. Reglementările obligatorii referitoare la protecţia muncii, la prevenirea şi stingerea incendiilor şi la protecţia mediului, care sunt în vigoare, trebuie respectate permanent de către concesionar pe parcursul prestării activităţilor şi serviciilor necesare exploatării şi întreţinerii cimitirelor umane: Cimitirul Calea Lipovei, Cimitirul Săracilor şi Cimitirul Stuparilor din Municipiul Timişoara.
Art.6.
Prezentul Caiet de sarcini este anexă la contractul de concesiune a serviciilor având ca obiect prestarea de servicii şi activităţi necesare exploatării şi întreţinerii cimitirelor umane: Cimitirul Calea Lipovei, Cimitirul Săracilor şi Cimitirul Stuparilor  din Municipiul Timişoara.
CAPITOLUL II:  DATE REFERITOARE LA CONCESIUNE
Obiectul contractului

Art.7.
Obiectul contractului îl constituie prestarea de servicii şi activităţi necesare, exploatării şi întreţinerii cimitirelor umane: Cimitirul Calea Lipovei, Cimitirul Săracilor și Cimitirul Stuparilor din Municipiul Timişoara, respectiv:

7.1) Serviciile şi activităţile de înhumare şi pregătire a ceremoniei de înmormântare din cimitirelor umane: Cimitirul Calea Lipovei,  Cimitirul Săracilor și Cimitirul Stuparilor din Municipiul Timişoara;


7.2) Serviciile de asigurare şi menţinere a curăţeniei şi gestionarea selectivă a deşeurilor   din cimitirele umane: Cimitirul Calea Lipovei, Cimitirul Săracilor și Cimitirul Stuparilor;
7.3) Serviciile de pază şi ordine a  cimitirelor umane : Cimitirul Calea Lipovei , Cimitirul Săracilor și Cimitirul Stuparilor;
7.4) Servicii de reparaţii/întreţinere a instalaţiilor şi dotărilor din cimitirele mai sus menţionate;
7.5) Serviciile şi activitatea de înhumare a persoanelor fără reprezentanţi legali sau fară identitate precum şi a serviciilor funerare în acest sens, care se va realiza în Cimitirul Săracilor.
Terenul pe care sunt amplasate cimitirele aparţine domeniului public al municipiului Timişoara şi nu face parte din obiectul concesiunii.
Art.8. În derularea contractului, concesionarul va utiliza următoarele categorii de bunuri:
8.1 Bunuri de retur 
Construcţiile precum şi alte bunuri mobile şi imobile situate în cimitir pe care autoritatea contractantă le predă în folosinţă concesionarului pe perioada contractului. Bunurile vor fi inventariate şi predate în baza unui proces verbal, odată cu semnarea contractului şi constituie bunuri de retur ce revin de drept autorităţii contractante la expirarea/încetarea contractului de prestări servicii. Acestea trebuie întreţinute şi reparate/înlocuite în caz de necesitate de către concesionar, pe cheltuiala acestuia, ori de câte ori este nevoie. Bunurile de retur se preiau şi se utilizează de către concesionar pe perioada contractului, iar la expirarea/încetarea contractului acesta le va preda autorităţii contractante, pe bază de proces verbal de predare -primire. 
8.2 Bunuri proprii ale concesionarului

 Bunurile proprii ale concesionarului (maşini, echipamente, utilaje, scule) rămân în proprietatea acestuia după încetarea contractului.
Serviciile şi activităţile de înhumare şi pregătire a ceremoniei de înmormântare

Art.9.
Serviciile şi activităţile necesare realizării serviciilor de înhumare astfel încât ceremonialul de înmormântare, în cazul decesului unei persoane, să fie făcut cu maximă operativitate, asigurându-se permanenţa serviciului în toate cele 7 zile ale săptămânii (mai puţin în zilele declarate sărbători naţionale) şi în condiţii corespunzătoare sunt următoarele :
        9.1) primirea comenzii pentru înmormântare ;
        9.2) Preluarea persoanei decedate şi depunerea la capela/sala de ceremonii funerare/casă funerară;

        9.3) pregătirea pentru înmormântare :
                 9.3.1) închirierea, pregătirea şi aranjarea sălii de ceremonii funerare/casei funerare/capelei/sălii de priveghi și catafalcarea (așezarea pe catafalc  și organizarea ceremoniei de ultim rămas);
                 9.3.2) transportul decedatului  de la sala de ceremonii funerare /casei funerare/capelei/sălii de priveghi, la locul de veci/mormânt;
    9.3.3 )   săpat groapă sau executarea săpăturii la o groapă zidită sau betonată,
             simplă sau suprapusă; 
                9.3.4 )   deschidere şi închidere cavou sau  ridicat şi remontat capac la construcţiile funerare existente în cimitir ; 
                9.3.5) înhumarea persoanei decedate( coborârea sicriului în groapă) sau depunerea persoanei decedate în cavou și închiderea gropii/închidere cavou/remontat capac, curăţirea şi aranjarea locului de înhumare) ;
                 9.3.6 ) depunerea şi aranjarea coroanelor de flori, amenajarea mormântului după înhumare ( evacuarea surplusului de pământ şi transportul coroanelor la deponeu după 40 de zile de la înhumare) ;
               9.3.7 )  exhumare oseminte/cadavru înainte de 7 ani, dar nu mai devreme de 1(un) an ;
               9.3.8 )  exhumare oseminte după 7 ani ; 
               9.3.9)   reînhumarea osemintelor după 7 ani; 
   
  9.3.10)  preluarea urnei cu cenuşa decedatului şi aşezarea acesteia într-o nişă specială sau înhumarea acesteia;

9.3.11) Înhumarea persoanelor fără aparținători legali sau fără identitate.

Art.10. Unele dintre serviciile enumerate mai sus, pot fi realizate şi separat, iar serviciul religios oficiat de reprezentanţii cultelor cu ocazia înmormântării, precum şi servicii funerare pentru pregătire/îmbălsămare cadavru sau pentru pregătirea serviciilor religioase nu sunt considerate servicii de înhumare.

Serviciile de asigurare şi menţinere a curăţeniei şi gestionarea selectivă a deşeurilor

Art.11.
  Serviciile de asigurare şi menţinere a curăţeniei în perimetrul cimitirelor umane care fac obiectul prezentului caiet de sarcini sunt:

11.1)   Asigurarea în incinta cimitirelor a condiţiilor de igienă cerute de reglementările în vigoare, prin instalarea de coşuri, containere şi pubele pentru colectarea selectiva a deseurilor, prin întreţinerea şi înlocuirea acestora atunci când este cazul,  prin efectuarea zilnică a curăţeniei spaţiilor verzi, aleilor de acces, sălilor de ceremonii funerare /caselor funerare/sălilor de priveghi, construcţiilor administrative şi prin efectuarea operaţiunilor de dezinsecţie, dezinfecţie şi deratizare, ori de câte ori este necesar, conform reglementărilor în vigoare.
11.2)  Executarea a cel puţin de trei ori pe an (înainte de Sfintele Sărbători Pascale, înainte de 15 august şi înainte de 1 noiembrie) a unei curăţenii generale (evacuarea selectivă a tuturor deşeurilor care se generează în urma curăţeniei din cimitire, a  resturilor vegetale, a pământului, a deşeurilor inerte rezultate din construcţii sau în urma desfiinţării construcţiilor funerare, etc.) a mormintelor şi a aleilor din perimetrul cimitirului şi va întocmi la final un raport scris pe care îl va transmite autorităţii contractante.

11.3)
Depozitarea şi colectarea gunoaielor şi a deşeurilor se face selectiv şi este permisă  numai  în locurile special amenajate (la deponeele din cimitir, în  pubele, în containere sau în coşuri de gunoi) păstrându-se curăţenia în perimetrul cimitirului și al deponeului, îngrijindu-se ca zilnic să fie eliminate toate deșeurile, iar pubele, containerele sau coşurile de gunoi să fie în permanență golite, astfel încât să nu se depășească capacitatea maximă. 

11.4)
Realizarea şi întreţinerea locurilor amenajate pentru depozitarea selectivă a gunoaielor şi deşeurilor, iar deşeurile rezultate în urma activităţilor specifice de curăţenie se vor gestiona în mod selectiv, pe categorii, cu respectarea legislaţiei în vigoare.

11.5)
Concesionarul este obligat să încheie cu un operator economic specializat și autorizat contracte pentru evacuarea, colectarea şi transportul de la deponeu a  deşeurilor şi gunoiului din cimitir şi să amplaseze la fiecare deponeu din cimitir containere pentru colectarea selectivă a deșeurilor. Prin contractul care se va încheia se va stabili o frecvență de colectare a deșeurilor astfel încât să se păstreze cimitirul liber de deșeuri, în afara zonei desemnate pentru colectarea acestora.
11.6)
Activităţi de întreţinere, protejare şi conservare a spaţiilor verzi, gazonului, arborilor, arbuştilor, precum şi a oricăror alte amenajări dendro-horticole din incinta  cimitirului uman care constau în:  cosirea/tăierea ierbii, toaletarea şi tăierea de arbori/arbuşti cu aprobarea compartimentului de specialitate cu atribuții de mediu din cadrul Primăriei Municipiului Timişoara, ierbicidarea şi combaterea buruienilor de pe alei şi spaţiile dintre morminte/locuri de veci, greblarea frunzelor/vegetaţiei  uscate sau rezultată în urma tăierii/cosirii şi transportarea la deponeu, astfel încât să nu cauzeze disconfort vizual.

11.7)
Concesionarul este obligat să execute când este cazul lucrări de corecţii şi tăieri de arbori şi arbuşti numai cu aprobarea autorității contractante.
Art.12. Nu se vor depozita nici măcar temporar pământ, materiale de construcţii şi alte obiecte pe mormintele vecine şi se vor lua măsurile necesare pentru ca acestea să nu se murdărească sau să se deterioreze.     

Serviciile de pază şi ordine a cimitirului
Art.13. Serviciul de pază şi ordine a cimitirelor umane: Cimitirul Calea Lipovei, Cimitirul Săracilor și Cimitirul Stuparilor din Municipiul Timişoara care face obiectul prezentului caiet de sarcini va fi prestat pe toată durata contractului de către concesionar cu personal propriu sau prin contract cu o societate specializată în servicii de pază și prin monitorizare video cu stocarea datelor, potrivit planului de pază care se va întocmi de către persoane autorizate pe cheltuiala concesionarului şi va fi avizat de către organele de poliţie.

Serviciul de pază şi ordine a cimitirului se va organiza de către concesionar astfel încât să se impiedice orice cauze care ar putea duce la stricăciuni, deteriorări sau vandalizarea unor părți ale cimitirului, iar toate daunele care se vor constata vor fi refăcute pe cheltuiala concesionarului.
Servicii de reparaţii/întreţinere a instalaţiilor şi dotărilor din cimitir

Art.14. Activităţi de întreţinere, menţinere în stare de funcţionare şi reparare a instalaţiilor de apă şi canalizare, energie electrică, a instalațiilor de iluminat, reparaţii alei şi garduri împrejmuitoare, întreţineri curente ale construcţiilor aferente, construcţii precum şi alte bunuri mobile şi imobile care constituie patrimoniul cimitirului. Întreţinerea, repararea, consolidarea, şi menţinerea în stare de funcţionare a instalaţiilor și clădirilor din cimitir cad în sarcina concesionarului şi toate cheltuielile aferente acestor lucrări vor fi suportate de către acesta.

Servicii de înhumare a persoanelor fără reprezentanţi legali sau fară identitate în Cimitirul Săracilor 
Art.15. Activitatea de înhumare a persoanelor fără reprezentanţi legali sau fară identitate precum şi a serviciilor funerare în acest sens se va realiza în Cimitirul Săracilor şi se va realiza pe bază de comandă a autorităţii contractante şi va fi prestată de către concesionar potrivit legislaţiei în vigoare și serviciile de înhumare în acest caz vor fi achitate de către autoritatea contractantă, lunar, concesionarului care a prestat aceste servicii.
Art.16. Concesionarul trebuie să respecte obligaţiile privind protecţia mediului, care decurg direct din prestarea
serviciilor concesionate, precum şi cele derivate din activităţile conexe serviciilor prestate.

CAPITOLUL III : CONDIŢII DE EXPLOATARE A CONCESIUNII
Riscul de exploatare
Art.17. Concesionarul dobândeşte dreptul de a exploata în mod direct pe riscul şi răspunderea sa bunul care face obiectul contractului potrivit obiectivelor stabilite de autoritatea contractantă.

Art.18. Riscurile exploatării cimitirelor publice umane care fac obiectul contractului de servicii sunt  preluate în întregime de concesionar, fără a se limita la acestea şi constau în:

	CATEGORIA DE RISC
	DESCRIERE
	CONSECINŢE

	18.1 Riscuri de finanţare

	Indisponibilitatea finanţării
	Concesionarul nu este capabil să asigure resursele financiare 
	Lipsa finanţării pentru continuarea prestării serviciilor

	Finanţare suplimentară
	Datorită schimbărilor de legislaţie sau de altă natură sunt necesare finanţări suplimentare
	Concesionarul nu poate suporta financiar costurile schimbării

	18.  18.2  Riscuri aferente cererii şi veniturilor

	Concurenţă
	Apariţia pe piaţă a concurenţilor în domeniul serviciilor funerare
	Venituri sub previziunile anterioare ca urmare a reducerii cererii

	Schimbări majore ale inflaţiei
	Valoarea plăţilor efectuate în timp este afectată de inflaţie
	Scăderea în termeni reali a veniturilor prognozate

	18.   18.3  Riscuri legislative

	Schimbări legislative
	Schimbare legislativă ce nu poate fi anticipată la semnarea contractului şi care este generală (nu specifică activităţii) în aplicarea conducând la costuri mărite
	Creştere semnificativă în costuri şi necesitatea de a efectua cheltuieli pentru a răspunde schimbărilor

	Riscul valorii reziduale
	Riscul ca la finalizarea contractului, activele aferente să nu fie predate conform condiţiilor prevăzute
	Creşterea costului de întreţinere a activelor

	18.  18.4  Riscuri naturale

	Cutremure şi alte evenimente naturale
	Au ca rezultat costuri crescute de întreţinere a activelor 
	Au ca rezultat distrugerea sau deteriorarea activelor existente

	18. 18.5  Riscuri referitoare la servicii prestate

	Reparaţii necorespunzătoare la întreţinerea activelor
	Reparaţii necorespunzătoare la întreţinerea activelor care provoacă costuri suplimentare
	Costuri suplimentare necesare finalizării reparaţiilor

	Securitatea în cimitir
	Securitatea deficitară duce la furturi/distrugeri în cimitir
	Creşterea costurilor

	18.  18.6  Riscuri de operare şi întreţinere

	Riscuri de nefurnizare parţială/ totală a utilităţilor
	Utilităţile (transport deşeuri, curent electric, apă) nu sunt disponibile parţial/ total
	Costuri şi timp suplimentar necesare rezolvării situaţiei

	Risc de depăşire a costurilor
	Costurile de operare sunt mai mari decât cele previzionate
	Costuri suplimentare

	Condiţii neprevăzute
	Cauzează costuri mărite de întreţinere pentru active
	Creşteri de cost şi efecte negative asupra calităţii serviciilor furnizate

	Întreţinere
	Întreţinerea activelor nu corespunde din punct de vedere calitativ
	Activele sunt predate la sfârşitul duratei contractului în condiţii  necorespunzătoare


Art.19. În cazul rezilierii de către autoritatea contractantă a contractului de servicii pentru  nerespectarea unor parametri de performanţă şi calitate ai serviciului, clar determinaţi şi măsurabili, concesionarul este obligat să asigure continuitatea obiectului concesiunii până la finalizarea de către autoritatea contractantă a unei noi proceduri, la tarifele aprobate de autoritatea contractantă. 
Specificaţii tehnice. Caracteristici
Art.20.  În cimitire sunt aplicabile dispoziţiile legate de domeniul edilitar, urbanistic, sanitar şi de mediu, iar autoritatea contractantă şi concesionarul serviciilor sunt obligaţi să respecte legislaţia în vigoare în ceea ce priveşte organizarea şi administrarea acestora. 

Art.21.  Concesionarul serviciilor de înhumare din cimitire, trebuie să  îndeplinească următoarele criterii profesionale  stabilite prin  Legea nr.102/2014 şi HG. nr.741/2016: 

21.1)  Concesionarul va efectua activităţile specifice după obţinerea autorizaţiei sanitare de funcţionare emisă de către direcţiile de sănătate publică judeţene. 

         21.2)  Concesionarul trebuie să respecte normele de igienă în timpul transportului şi

 înhumării, pentru protecţia sănătăţii publice. Transportul în vederea înhumării se realizează cu capacul sicriului închis.

         21.3) Concesionarul serviciilor de înhumare şi curăţenie din cimitir, va avea în dotare cel puţin:
               - 1 autovehicul carosat basculabil de capacitate mică, de maxim 1,5 tone, cu manevrabilitate ridicată (având lăţimea camionetei de max. 1,75 metri şi lungimea camionetei de max. 4,5 metri) necesară transportului gunoiului şi deşeurilor vegetale la deponeul din cimitir în vederea asigurării curăţeniei acestuia;
                - 1 mini încărcător necesar încărcării camionetei şi golirii coşurilor de gunoi din cimitir (ex. bobcat);
                - 1 utilaj cu funcţia de tocător pentru mărunţirea deşeurilor vegetale lemnoase în vederea respectării legislaţiei privind colectarea deşeurilor şi condiţiilor privind protecţia mediului;
- 4 utilaje multifuncţionale dotate cu motor pe combustibil lichid,  cu două funcţii: suflantă/aspirator destinate lucrărilor de întreţinere şi curăţare a pavelelor, aleilor pietonale, precum şi pentru colectarea frunzelor şi a resturilor vegetale;

- 4 utilaje cu funcţia de motocoasă de umăr, dotate cu motor pe combustibil lichid destinate tăierii şi tunderii vegetaţiei înalte şi ierbii.

                  21.4) Concesionarul serviciilor de înhumare din cimitir, va avea în dotare scule si unelte pentru desfăşurarea în condiţii optime a serviciilor de înhumare din cimitir (sapă, lopată, hârleţ, funii, chingi, scânduri, unelte şi scule necesare înhumării). 
                  21.5) Pentru a asigura toate condiţiile necesare pentru prestarea serviciilor si activităţilor care decurg din prezentul caiet de sarcini, concesionarul serviciilor de înhumare din cimitire   trebuie să aibă angajate cu contract de muncă următoarele categorii de personal: 
- minim 22  muncitori necalificaţi (12 gropari şi  10 îngrijitori curăţenie); 
- minim  2 casier;
- minim 2 personal admnistrativ;

- minim 3 şoferi;
- minim 14 agenţi de pază sau contract de prestări servicii de pază cu firmă specializată. 
Aceştia se subordonează direct societăţii concesionare, care răspunde de personalul angajat şi de eventualele prejudicii cauzate de personalul angajat.
                  21.6) Concesionarul serviciilor de înhumare din cimitir, va depune documente care atestă faptul că are în structura sa personal angajat conform Art. 21.6) 
         21.7) Pe parcursul derulării contractului personalul angajat al concesionarului, va purta echipament curat, adecvat activităţii desfăşurate, care va fi inscripţionat cu numele operatorului economic, respectiv a societății concesionare a serviciilor. Modelul echipamentului va fi unitar pentru toți angajații, iar fiecare angajat va avea inscripţionat pe echipament un număr de ordine,  sau un ecuson care să aibă inscripționat numele și funcția.              
     21.8) Echipamentul persoanelor care vor asigura paza în cimitir va fi inscripţionat distinct şi va avea altă culoare decât a celorlalti angajaţi din cadrul cimitirului.

Norme privind cimitirele, înhumarea, exhumarea/deshumarea şi reînhumarea

Art.22. Înhumările se fac numai în baza adeverinţei de înhumare şi certificatului de deces eliberate de ofițerul  Stării Civile care a înregistrat decesul.
Art.23. Atribuirea în folosinţă a locurilor de înhumare în cazul decesului, se face numai de către reprezentantul autorității contractatnte în baza actelor  doveditoare (copie certificat de deces şi adeverinţa de înhumare), după plata tarifelor stabilite, în funcţie de terenul liber existent.

                  23.1)  Locurile de înhumare, se acordă de către autoritatea contractantă, în baza unei note de verificare în vederea concesionării/reconcesionării locului de veci eliberată de către persoana desemnată din cadrul Primăriei Municipiului Timișoara cu atribuții în  cimitir. Această notă de verificare trebuie să cuprindă: identificarea locului de veci, numele/prenumele concesionarului locului de veci, numele/prenumele persoanei înhumate în locul de veci, data ultimei concesionări a locului de veci, perioada de concesiune a locului de veci, iar un exemplar va fi predate concesionarului. 
                 23.2)  În cazul locurilor de înhumare noi atribuite în caz de deces, pe nota de verificare persoana desemnată din cadrul Primăriei Municipiului Timișoara cu atribuții în  cimitir va mai trece la numele/prenumele persoanei înhumate în locul de veci, specificaţia Înhumare+Loc şi la numele/prenumele concesionarului locului de veci va fi trecută persoana obligată să dispună cu privire la înmormântare. Locul de veci se achită înainte de data înhumării, concesionarul serviciilor de înhumare nu înhumează dacă nu au fost achitate taxele de concesiune a  locului de veci.

 Este interzisă înhumarea unei persoane decedate, fără certificat de deces şi adeverinţă de înhumare /incinerare şi fără acordul autorităţii contractante. 

Art.24. Concesionarul, răspunde de modul şi locul în care a fost înhumată fiecare persoană în cimitir în perioada în care a concesionat serviciile de înhumare. Este interzis să se înstrăineze un loc de înhumare, fără demersurile legale.
Art.25. Persoana obligată să dispună cu privire la înmormântare care înhumează decedatul în cimitirele aparţinând Primăriei Municipiului Timişoara va achita contravaloarea serviciilor de înhumare obligatorii oficierii acesteia, concesionarului serviciilor de înhumare din cimitirele umane: Cimitirul Calea Lipovei, Cimitirul Săracilor și Cimitirul Stuparilor, în funcţie de locul de veci pe care îl deţine, după cum urmează:

   25.1) servicii obligatorii pentru înhumarea decedatului în loc de veci de pământ:



- Săpat groapă înhumare adult /copil /urnă;


- Înhumare adult/copil/urnă;



- Catafalcare (pregătirea mesei de catafalc şi depunerea sicriului pe

 aceasta);

 - Reînhumare oseminte (se va achita doar în cazul în care se fac înhumări succesive în acelaşi loc de veci, pentru ca adâncimea gropii să fie de 2,00 m la locurile de pământ).


    25.2) servicii obligatorii pentru înhumarea decedatului în loc de veci amenajat cu construcţie funerară supraterană cu capac:



-Ridicat şi remontat capac;

                        - Săpat groapă înhumare adult /copil /urnă;



-  Înhumare adult/copil/urnă;



- Catafalcare (pregătirea mesei de catafalc şi depunerea sicriului pe

 aceasta);

           - Reînhumare oseminte (se va achita doar în cazul în care se fac înhumări succesive în acelaşi loc de veci, pentru ca adâncimea gropii să fie de 2,00 m la locurile de pământ).


      25.3) servicii obligatorii pentru înhumarea decedatului în loc de veci amenajat cu construcţie funerară subterană şi supraterană cu capac (groapă zidită):



-Ridicat şi remontat capac;



- Înhumare adult/copil/urnă;



- Catafalcare (pregătirea mesei de catafalc şi depunerea sicriului pe

 aceasta);
                   25.4) servicii obligatorii pentru înhumarea decedatului în loc de veci amenajat cu cavou:



- Deschidere –închidere cavou;



- Înhumare adult/copil/urnă;



- Catafalcare (pregătirea mesei de catafalc şi depunerea sicriului pe

 aceasta);


Restul serviciilor stabilite şi aprobate de către autoritatea contractantă  se vor putea presta de către concesionar, doar la cererea scrisă a persoanei care dispune cu privire la înmormântare.

Art.26. În cazul în care persoana care dispune de înmormântare doreşte  înhumarea decedatului într-un loc de veci deja concesionat, trebuie să aibă acordul scris al titularului locului de veci, care trebuie să achite taxa de reconcesionare a locului de veci autorităţii contractante, în cazul în care acesta este expirat. Înhumarea nu poate fi făcută decât cu acordul autorităţii contractante.      
Art.27. Dimensiunile locurilor de veci de pământ pentru înhumare sunt următoarele: 

- 2,50 m x 1,30 m pentru un loc de înhumare simplu, pe care ulterior se poate executa lucrare funerară;

-2,40 m x 1,20 m acolo unde vecinătățile nu permit dimensiuni mai mari. Pe aceste locuri de veci nu se vor putea amenaja ulterior lucrări funerare. Concesionarul locului de înhumare va fi înștiințat de această interdicție;

         
- 2,50 m x 2,30 m pentru două locuri de veci ;       

       
- 2,50 m x 3,30 m pentru trei locuri de veci;

        
- 2,50 m x 4,30 m pentru patru locuri de veci.


Dimensiunile locurilor de înhumare de pământ pot fi:

a)  De 2,50 m x 1,30 m pentru un loc de înhumare simplu, pe care ulterior se poate executa lucrare funerară

b) De 2,40 m x 1,20 m acolo unde vecinătățile nu permit dimensiuni mai mari. Pe aceste locuri de veci nu se vor putea amenaja ulterior lucrări funerare. Concesionarul locului de înhumare va fi înștiințat de această interdicție.

  Adâncimea gropii pentru înhumare la locurile de veci neamenajate cu cripte, înhumarea se face la o adâncime de:

· la minim  2,00 metri adâncime în gropile simple, 

· la minim 2,50 metri adâncime în gropile suprapuse .
Nu este permisă efectuarea înhumărilor în locuri de înhumare la alte dimensiuni decât cele prevăzute mai sus. 
Pentru pesoanele decedate din cauza bolilor infecto-contagioase cu risc înalt de transmitere, stabilite de legislația specifică în vigoare,  înhumarea se face la o adâncime de 3 metri.

Art.28. Înhumările se fac direct sau prin depunerea prealabilă a decedaţilor la sala de ceremonii funerare/casa funerară. Depunerea decedaţilor la sala de ceremonii funerare /casă funerară se face pentru cel mult 72 de ore de la data decesului. 
Art.29. În incinta cimitirului expunerea persoanelor decedate se realizează doar în încăperi special amenajate, destinate acestui scop, denumite săli de ceremonii funerare.

Art.30.
 Înhumările se pot face în gropi simple, gropi zidite şi cavouri. Gropile zidite şi cavourile se execută potrivit dispoziţiilor şi normelor în vigoare în baza avizului pentru executarea lucrării funerare şi sub controlul autorităţii contractante.

Art.31.
  Săpăturile făcute pentru construirea cavourilor şi a gropilor zidite se execută doar de societatea concesionară a serviciilor de înhumare, la tariful de săpat groapă zidită stabilit şi aprobat de către autoritatea contractantă, în termen de maxim 5 zile de la plata serviciului respectiv, iar pe perioada lucrărilor locul trebuie să fie înconjurat cu bariere sau protejat cu obstacole vizibile şi rezistente, pentru a se evita orice pericol de accidente. Lucrările vor fi executate în aşa fel încât să nu compromită cu nimic securitatea şi integritatea publicului şi a locurilor de veci aflate în vecinătate. 
Art. 32) Dreptul de folosinţă al locurilor de înhumare este retras doar de către autoritatea contractantă, cu înştiinţarea în scris a titularilor dreptului de folosinţă, în următoarele cazuri:

a) titularului i se atribuie un alt loc de înhumare; 
b) în caz de neîngrijire a locurilor de înhumare sau a lucrărilor funerare, pe o perioadă mai mare de 2 ani;

c) neplata taxelor  pentru locurile de veci în condiţiile prevăzute de regulamentul cimitirului;


32.1) În cazul în care se constată că anumite locuri de înhumare sunt menţinute în stare de neîngrijire mai mult de 2 ani, chiar dacă pe aceste locuri există lucrări funerare şi dreptul de folosinţă nu a expirat, titularii locurilor de înhumare îşi vor pierde dreptul de folosinţă asupra locurilor. Starea de neîgrijire se va constata de către Primaria Municipiului Timisoara, prin reprezentantii săi. Tot Primaria Municipiului Timisoara, prin reprezentantii săi, emite în scris o notificare prealabilă, pe care o trimite prin poștă cu confirmare de primire, la adresa de domiciliu indicată în contractul de concesiune a titularului locului de înhumare. La minimum 3 luni de la primirea confirmării de primire a notificării, Primaria Municipiului Timisoara poate proceda la desființarea locului de înhumare si atribuirea acestuia altei persoane, în vederea inhumarii. 

32.2) Lucrările funerare existente pe aceste locuri intră în patrimoniul municipiului şi vor fi desfiinţate, cu respectarea termenelor menționate la 32.1. 

Art. 33. La expirarea termenului dreptului de folosinţă, dacă acesta nu se prelungeşte, Primaria Municipiului Timisoara, prin reprezentantii săi, emite în scris o notificare prealabilă, pe care o trimite prin poștă, cu confirmare de primire, la adresa de domiciliu indicată în contractul de concesiune a titularului locului de înhumare. La minimum 3 luni de la primirea confirmării de primire a notificării, Primaria Municipiului Timisoara poate proceda la desființarea locului de înhumare si atribuirea acestuia altei persoane, în vederea inhumarii. Osemintele rezultate din deshumare se reînhumează alături de noul înhumat. Operaţiunea de deshumare oseminte este realizată  de concesionar şi supravegheată de persoana desemnată din cadrul Biroului Administrare Spaţii Utilitare, Servicii Conexe şi Contracte Garaje cu atribuții în cimitir, iar operaţiunea se consemnează în registrul de evidenţă înhumări şi în evidenţa computerizată.

 
Costul procesiunii de înhumare a osemintelor se suportă de noul titular al dreptului de folosinţă a locului de înhumare.

Art.34.
 Deshumarea se poate face înainte de 7 ani de la data înhumării, după împlinirea termenului de 1 an de la data înhumării, numai în perioada 01 noiembrie -31 martie, pe baza avizului sanitar eliberat  de Direcţia  de sănătate publică judeţeană, în scopul reînhumării persoanei decedate în alt loc de înhumare.
 
34.1) Este interzisă deschiderea mormintelor şi deshumarea cadavrelor fără aprobare, conform legii. 

             34.2) Exhumările dispuse de organele de cercetare penală, în interesul soluţionării cercetării penale, vor fi prestate gratuit de către concesionar, fiind scutite de orice taxe.  
Art.35.
 După 7 ani de la data decesului, osemintele pot fi deshumate în orice perioadă a anului, fără avizul Direcţiei de sănătate publică judeţeană. 

Construcţii  funerare 
Art.36. Este interzis sub orice formă, sub orice pretext, deplasarea sau îndepărtarea semnelor funerare, fără acordul scris al titularului locului de veci, cu excepţia celor care şi-au pierdut dreptul de folosinţă asupra locului de veci.                                       

Art.37. Împrejmuirile funerare, bordurile locurilor de înhumare, jardinierele, statuetele, coloanele, felinarele, obeliscurile, piramidele sau alte lucrări de artă plastică, nu au voie să depăşească limitele locului de înhumare prevăzut la art. 31 şi a înălțimii maxime admise și se execută conform Regulamentului de administrare şi funcţionare a cimitirelor administrate de Primăria Municipiului Timişoara.
 Este interzisă aplicarea unor obiecte funerare care depăşesc limita locului de înhumare aprobat și a înățimii maxime admise.
Art.38. Persoana desemnată din cadrul Biroului Administrare Spaţii Utilitare, Servicii Conexe şi Contracte Garaje trebuie să verifice ca efectuarea lucrărilor funerare să se execute în locurile de veci stabilite prin avizul pentru executarea lucrării funerare, cu respectarea dimensiunilor, termenului de execuţie şi celelalte condiţii stipulate în avizul pentru executarea lucrării funerare şi dacă este cazul să transmită şi să informeze autoritatea contractantă şi organele de Poliţie Locală, pentru prejudiciile cauzate de constructori, pentru a se lua măsurile legale. 
Art.39. Persoana desemnată din cadrul Biroului Administrare Spaţii Utilitare, Servicii Conexe şi Contracte Garaje va informa imediat organele de Poliţie Locală, de executarea unor lucrărilor funerare, gropi zidite sau cavouri fără aviz pentru executare lucrări funerare sau capele fără: documentaţie tehnică/proiect de execuţie şi aviz pentru executare lucrări funerare .
Art.40. Publicitatea serviciilor funerare pe teritoriul cimitirului este interzisă cu excepţia locului destinat acestui scop.
CAPITOLUL  IV : DREPTURILE ŞI OBLIGAŢIILE PĂRŢILOR
DREPTURILE AUTORITĂŢII CONTRACTANTE
Art.41.Autoritatea contractantă are următoarele drepturi:

41.1) să stabilească cerinţele şi criteriile de participare şi selecţie a operatorilor la procedura publică organizată pentru atribuirea contractului de delegare a gestiunii;

41.2) să aprobe/respingă stabilirea, ajustarea sau, după caz, modificarea tarifelor serviciilor;
41.3) să monitorizeze şi să exercite controlul cu privire la prestarea serviciilor, şi să ia măsurile necesare în cazul în care concesionarul nu asigură indicatorii de performanţă şi continuitatea serviciilor pentru care s-a obligat;
41.4) să sancţioneze concesionarul în cazul în care acesta nu respectă prevederile caietului de sarcini, regulamentului de serviciu şi contractului încheiat cu concesionarul.
41.5) să rezilieze contractul de delegare a gestiunii serviciilor şi să organizeze o nouă procedură pentru delegarea gestiunii acestuia, dacă constată nerespectarea de către concesionar a obligaţiilor contractuale.

Art.42. Autoritatea contractantă încasează contravaloarea concesionărilor şi reconcesionărilor locurilor de înhumare şi a avizelor pentru executare lucrări funerare . 
OBLIGAŢIILE AUTORITĂŢII CONTRACTANTE
Art.43. Autoritatea contractantă are obligaţia de a controla şi monitoriza modul de respectare şi de îndeplinire de către concesionarul serviciilor contractate a obligaţiilor contractuale asumate. 
Art.44. Autoritatea contractantă se obligă să inventarieze şi să predea pe bază de proces-verbal bunurile care fac parte din obiectul contractului.

Art.45. Autoritatea contractantă elaborează regulamentul de organizare şi funcţionare a cimitirului.

Art.46. Autoritatea contractantă propune și aprobă programele de reabilitare, extindere şi modernizare precum şi programul de reparatii capitale si obiectivele noi de investiţii din cimitir.
Art.47.  Autoritatea contractantă are obligaţia de  a controla şi monitoriza :
· modul de respectare şi de îndeplinire de către concesionar a obligaţiilor contractuale;
· cantitatea şi calitatea serviciilor prestate de către concesionar ;

- respectarea indicatorilor de performanţă stabiliţi în contractul de delegare a gestiunii şi

  a parametrilor de eficienţă la care concesionarul s-a angajat prin  contractual de delegare 

  de gestiune;

- modul de administrare, exploatare, întreţinere şi menţinere în funcţiune, dezvoltare şi/sau

   modernizare a infrastructurii edilitar-urbane încredinţate prin contractul de delegare a       gestiunii.
Art.48. Autoritatea contractantă are obligaţia să elibereze extrasele de pe actele de stare civilă.        

Art.49. Concesionarea, reconcesionarea locurilor de veci, eliberarea avizului pentru executare lucrări funerare din cimitire intră în sarcina autorităţii contractante cu respectarea condiţiilor impuse de Regulamentul de administrare şi funcţionare a cimitirelor aparţinând Primăriei Municipiului Timişoara precum şi a tarifelor aferente aprobate de Consiliul Local al Municipiului Timişoara. 

Art.50. Autoritatea contractantă prin persoana desemnată din cadrul Primăriei Municipiului Timișoara, are obligaţia urmăririi lucrărilor funerare executate în cimitir, după cum urmează:

-  anunţarea  de îndată şi în scris, a  autorităţii contractante de execuţia oricăror construcţii funerare în situaţia în care se constată  o încălcare a regulamentului de serviciu şi a dispoziţiilor prevăzute în avizul pentru executarea lucrării funerare sau dacă  se constată lipsa acestuia;
- urmărirea şi verificarea executării lucrărilor funerare, respectarea dimensiunilor şi celelalte condiţii stipulate în avizul pentru executarea lucrării funerare şi înştiinţarea autorităţii contractante în cazul încălcării legislaţiei în vigoare. 
Art.51. Autoritatea contractantă prin persoana desemnată din cadrul Primăriei Municipiului Timișoara cu atribuții în administrarea cimitirelor, are obligaţia să supravegheze şi să semnaleze, în scris, orice neregulă pe care o constată în incinta cimitirului sau nerespectarea clauzelor contractuale, a caietului de sarcini şi  regulamentului de serviciu.
Art.52. Autoritatea contractantă împreună cu persoana desemnată din cadrul din cadrul Primăriei Municipiului Timișoara cu atribuții în administrarea cimitirelor, va asigura marcarea parcelelor, rândurilor şi locurilor de înhumare şi stabilirea corectă a locurilor de veci de pe teren cu cea din baza de date a autorităţii contractante prin verificarea şi comunicarea locurilor de veci de pe teren autorităţii contractante pentru corelarea acestora cu baza de date existentă. De asemenea va asigura inventarierea anuală a locurilor de înhumare libere, sau a căror concesiune a expirat sub îndrumarea autorităţii contractante.
Art.53. 

53.1) Autoritatea contractantă prin persoana desemnată din cadrul Primăriei Municipiului Timișoara cu atribuții în administrarea cimitirelor, va ţine evidenţa tuturor înhumărilor în registre speciale şi într-o evidenţă computerizată cu următoarele specificaţii:

· data înmormântării;

· datele personale ale decedatului;

· numărul actului de deces şi adeverinţei de înhumare;

· locul înhumării(parcela, rândul, numărul mormântului);

· datele personale ale persoanei care dispune cu privire la înmormântare şi care a efectuat înmormântarea cu acordul concesionarului de loc de veci;

· numărul facturii, chitanţei care dovedeşte achitarea tarifului serviciului funerar prestat.
      53.2) Persoana desemnată din cadrul din cadrul Primăriei Municipiului Timișoara cu atribuții în administrarea cimitirelor, este obligată să ţină evidenţa săptămânală, atât în format electronic cât şi pe suport de hârtie, a înhumărilor din săptămâna precedentă, cu datele cuprinse în alin.1, precum şi copii ale actelor necesare înhumării prezentate de persoana care răspunde de înmormântare. 
Art.54. 
54.1) Autoritatea contractantă prin persoana desemnată din cadrul Primăriei Municipiului Timișoara cu atribuții în administrarea cimitirelor va asigura păstrarea  evidenţei monumentelor de artă şi arhitectură deosebită, operelor comemorative ale eroilor, mormintele personalităţilor, şi monumentele aflate în cimitire. Monumentele de artă nu pot fi reparate, modificate sau demolate decât după obţinerea tuturor avizelor prevăzute de către legislaţia privitoare la monumente, aflată în vigoare la data efectuarii intervenţiei.
54.2) Autoritatea contractantă prin persoane desemnate din cadrul Primăriei Municipiului Timișoara, trebuie să inventarieze şi să ţină evidenţa bunurilor concesionate.
Art.55. Autoritatea contractantă va inspecta atingerea criteriilor de performanță ale concesionarului stabilite prin contract. În momentul în care autoritatea contractantă va constata deviații de la cerințele definite în caietul de sarcini și în contract, va notifica în scris concesionarul asupra neconformităților constatate și va transmite acestuia că în termen de o săptămână este obligat să procedeze la remedierea acestora, iar după acest termen va aplica sancțiuni. 
DREPTURILE CONCESIONARULUI

Art.56. Concesionarul are următoarele drepturi:

56.1) să încaseze contravaloarea serviciilor şi activităţilor prestate corespunzător 
cantităţii şi calităţii acestora numai în baza tarifelor aprobate de Consiliul Local;
56.2) să propună autorităţii contractante indexarea anuală a preţurilor şi tarifelor în funcţie de  rata inflaţiei comunicată anual de către Institutul Naţional de Statistică.

OBLIGAŢIILE CONCESIONARULUI

Art.57. În vederea  asigurării continue şi permanente a desfăşurării serviciilor şi  activităţilor funerare concesionate,   concesionarul  are următoarele obligaţii:


1) să respecte clauzele contractuale şi indicatorii de performanţă stabiliţi de autoritatea contractantă în caietul de sarcini sau conveniţi prin contract şi a parametrilor de eficienţă la care s-a angajat prin  contractul de delegare de gestiune;
2) să respecte anexele la contract, tarifele stabilite şi aprobate de către Consiliul Local şi prevederile legale în vigoare în domeniul specific de activitate;
3) să furnizeze autorităţii contractante informaţiile solicitate şi să asigure accesul la toate informaţiile necesare verificării şi evaluării funcţionării şi dezvoltării  serviciilor, în conformitate cu clauzele contractului de delegare a gestiunii şi cu prevederile legale în vigoare;


4) să asigure finanţarea pregătirii şi perfecţionării profesionale a propriilor salariaţi.

Art.58. Concesionarul are obligaţia asigurării echipamentului de lucru şi a echipamentului pentru ceremoniile funerare a  personalului angajat.

Art.59. Concesionarul are obligaţia respectării Regulamentului de serviciu, a caietului de sarcini, a  programului de funcţionare a cimitirului şi  urmărirea respectării întocmai a acestora.

Art.60. Concesionarul are obligaţia afişării în locuri vizibile a tarifelor serviciilor practicate aprobate de Consiliul Local.  
Art.61. Concesionarul are obligaţia de a exploata în mod direct obiectul concesiunii, fără a putea subconcesiona unei alte persoane sau societăţi în tot sau în parte, obiectul concesiunii, cu excepţia serviciului de pază. 

Art.62. În cazul rezilierii de către autoritatea contractantă a contractului de delegare a gestiunii din vina exclusivă a concesionarului, acesta este obligat să asigure continuitatea obiectului concesiunii până la finalizarea de către autoritatea competentă a unei noi proceduri de delegare de gestiune şi să predea toate bunurile de retur încredinţate înclusiv clădirile care le-a ocupat în cimitir.
Art.63. Concesionarul are obligaţia să asigure păstrarea integrităţii, protejarea, administrarea şi gestionarea în condiţii optime a patrimoniului public încredinţat, asigurarea funcţionării şi întreţinerii dotărilor existente. 

Art.64. Refacerile  de construcţii funerare şi morminte deteriorate în urma unor acte de vandalism, de persoane necunoscute,  revin concesionarului, fiind obligat sa le refaca/repare pe cheltuiala sa, in termen de 10 zile de la constatarea distrugerii acestora.
Art.65.  Concesionarul răspunde pentru nerealizarea la timp a lucrărilor de întreţinere şi reparaţii curente ale construcţiilor, a aleilor şi gardurilor împrejmuitoare, a instalaţiilor de utilitate publică din incinta cimitirului  (instalaţii de alimentare cu apă, canalizare, a instalațiilor de iluminat,  energie electrică, etc), după cum urmează: 

· zugrăveli exterioare şi interioare a tuturor construcţiilor date în administrare;
· reparaţii instalaţii interioare a tuturor construcţiilor date în administrare ;
· reparaţii instalaţii exterioare din perimetrul cimitirului; 

· reparaţii garduri împrejmuitoare şi alei;

· reparaţii ale clădirilor din incinta cimitirului, date în administrare;

· investiții sau reparații capitale a instalațiilor de iluminat public din cimitir, astfel încât iluminatul public să funcționeze pe toată durata nopții.
Art.66. Concesionarul va efectua reparatii capitale ale bunurilor de retur incredintate sau investiţii de reabilitare, extindere şi modernizare din fonduri proprii, în valoare de 110.000 lei/an fără T.V.A, la propunerea si cu aprobarea autorităţii contractante, astfel:

· reparatii capitale/investitii in valoare de 70.000 lei/an fără T.V.A. pentru Cimitirul Calea Lipovei si Cimitirul Săracilor;

· reparatii capitale/investitii in valoare de 40.000 lei/an fără T.V.A. pentru Cimitirul Suparilor
Investitiile/reparatiile capitale pot fi:



- sistem de supravegere video al cimitirului, prin montarea unor camere de supraveghere care să acopere toată suprafața acestuia, monitorizarea activității din cimitir 24/24h si stocarea datelor pe o perioadă de 30 de zile.;



-  repararea/extinderea reţelelor de  utilităţi (reţea de apă potabilă, puţuri forate pentru alimentare cu apă potabilă/menajeră, iluminat public în cimitir);


- refacerea gardului  împrejmuitor şi a porţilor  de acces;


- construcţie/refacere  de  alei şi trotuare; 


- amenajare grup sanitar pentru vizitatori (toaletă publică)


- refacerea/repararea portilor de acces din cimitir;



- refacerea/întreţinerea monumentelor de artă si a personalităţilor marcante .

Art.67. Programul detaliat de reparatii capitale sau investiţii din fonduri proprii ale concesionarului stabilit pe perioada derulării contractului  pentru Cimitirul Calea Lipovei, Cimitirul Săracilor și Cimitirul Stuparilor, va fi propus de către autoritatea contractantă, iar devizele estimative ale lucrărilor propuse de autoritatea contractantă pentru investiții vor fi prezentate de către concesionar în termen de 3 luni de la semnarea contractului pentru toate investițiile pe care le va realiza în  perioada de delegare a gestiunii. 
Art.68.  Pentru reparațiile capitale sau investiţiile care urmeaza a fi realizate concesionarul va elabora pe cheltuiala sa din sumele propuse ca investiţii toate documentaţiile necesare, va obţine avizele şi va prezenta, la finalizarea investiţiei sau a perioadei contractuale, documentele care au stat la baza realizării acesteia,  balanţa de verificare analitică a imobilizărilor corporale realizate de concesionar pentru confirmarea valorică a investiţiilor realizate  precum şi devizele şi procesele verbale întocmite la terminarea lucrărilor, cu minim 45 de zile înaintea expirării sau rezilierii contractului. 

După expirarea contractului de concesiune, investiţiile vor trece în propietatea autorităţii contractante.                                          
Art.69. Concesionarul are obligaţia: 


1) colaborării cu reprezentanţii  tuturor confesiunilor religioase, legal recunoscute de lege, în vederea respectării cerinţelor legate de înhumare ale acestora;

             2) verificării pe teren împreună cu aparţinătorii locului de înhumare atribuit, marcarea locului pentru săparea gropii şi urmărirea executării acestei operaţiuni, precum şi verificarea modului în care se închide şi se profilează mormântul ;

             3) executarea în condiţii corespunzătoare a ceremoniilor funerare, precum şi asigurarea evitării deteriorării mormintelor şi lucrărilor funerare învecinate;

             4) urmărirea stării de curăţenie în perimetrul cimitirului şi luarea măsurilor pentru menţinerea acesteia ;

             5) întocmirea planului de prevenire şi stingere a incendiilor  şi de pază a  cimitirului.
Art.70. Concesionarul răspunde de personalul angajat.
Art.71. Concesionarul are obligaţia să achite redevenţa la termenele şi în condiţiile stabilite în contractul de concesiune.
Art.72. Concesionarul răspunde de achitarea facturilor la plata utilităţilor din cimitir şi de la sediile pe care le foloseşte. 
Art.73. Lucrările de dezinsecţie, dezinfecţie şi deratizare se vor executa doar de către operatori specializați și autorizaţi pe cheltuiala concesionarului, de cel puțin două ori pe an. Prima operațiune, descrisă mai sus, din an, se va face obligatoriu primăvara, înaintea sărbătorilor pascale în perioada în care se efecuează curățenia generală în cimitir.                                                                                                                                                   

Art.74. Concesionarul trebuie să respecte obligaţiile privind protecţia mediului, care decurg direct din prestarea serviciului public de administrare a cimitirului, precum şi cele derivate din activităţile conexe serviciului.
Art.75. Concesionarul este obligat să constituie un fond de garantare conform Legii nr. 102/2014, la nivelul contravalorii a 5 (cinci)  ajutoare de înmormântare pentru plata despăgubirilor datorate în cazul neîndeplinirii sau îndeplinirii defectuoase a prestărilor de servicii funerare .
          Nivelul fondului de garantare se majorează în funcţie de actualizările anuale ale cuantumului ajutorului de înmormântare şi se realimentează  în cazul plăţii de despăgubiri.

Art.76. Este interzis personalului angajat de către concesionar şi care îşi desfăşoara activitatea în cimitir :

· să comercializeze orice obiect care este folosit pentru întreţinerea sau ornamentarea mormintelor (excepţie fac angajaţii de la magazinul de servicii funerare, dacă există);
·   să-şi însuşească orice material sau obiect care provine de la locurile de înhumare a cărui drept de folosinţă a expirat ;
· să solicite familiilor sau firmelor foloase necuvenite
· să poarte o  conversaţie indedecentă sau  să adopte o atitudine sau ţinută vestimentară indecentă în incinta cimitirelor pe timpul ceremoniilor de înhumare; 
· să distrugă sau să degradeze mobilierul şi obiectele funerare ;

· să degradeze sau să rupă florile şi coroanele de pe morminte ;

· să scrie cuvinte obscene pe obiectele funerare ;

· să depoziteze resturi sau gunoaie în alte locuri decât cele prevăzute ;

· să depoziteze pământ, materiale sau alte obiecte pe mormintele vecine ;

· să consume alcool, să cânte sau să asculte muzică în incinta cimitirelor.

CAPITOLUL V: INDICATORI DE PERFORMANŢĂ, CANTITATEA ŞI     CALITATEA SERVICIILOR

Art. 77. Indicatorii de performanţă asigură evaluarea gradului de îndeplinire a

 obiectivelor stabilite de către autoritatea contractantă şi asumate de către concesionar pentru asigurarea unui serviciu eficient şi de calitate în interesul comunităţii locale.
Art. 78. Indicatorii de performanţă asigură condiţiile pe care trebuie să le îndeplinească concesionarul, avându-se în vedere:

a.) continuitatea din punct de vedere cantitativ şi calitativ;

b.) adaptările la cerinţele concrete, diferenţiate în timp şi spaţiu, ale comunităţii locale;

c.) satisfacerea judicioasă, echitabilă şi nepreferenţială a tuturor membrilor comunităţii locale, în calitatea lor de utilizatori ai serviciului;

d.) excluderea oricărei discriminări privind accesul la serviciile care se vor presta;

e.) administrarea şi gestionarea activităţii care se va presta în interesul comunităţii locale;
f.) respectarea reglementărilor specifice şi a legislaţiei cu privire la servicile şi activităţile prestate;

g.) respectarea standardelor minimale, prevăzute de normele legale în domeniu cimitirelor.

Art.79. Indicatorii de performanţă specifici  prestării de servicii şi activităţi  necesare exploatării şi întreţinerii cimitirelor umane: Cimitirul Calea Lipovei, Cimitirul Săracilor și Cimitirul Stuparilor din Municipiul Timişoara se referă la:

a.) calitatea şi eficienţă serviciului şi a activităţilor prestate;

b.) îndeplinirea prevederilor din contract şi caietul de sarcini cu privire la calitatea şi cantitatea serviciului prestat;

c.) menţinerea unor relaţii echitabile între autoritatea contractantă, concesionar şi utilizator prin rezolvarea operativă  şi obiectivă a problemelor, cu respectarea drepturilor şi obligaţiilor care revin fiecărei părţi;
d.) situaţia personalului: număr, structură;

e.) starea tehnică a echipamentelor şi dotărilor;

f.) stadiul de realizare a programului de reparatii capitale sau investiţii;

g.) accesul neîngrădit al autorităţii contractante şi al autorităţii publice centrale şi locale, în conformitate cu competenţele şi atribuţiile legale ce le revin, la informaţiile necesare stabilirii:

-modului de respectare şi de îndeplinire a obligaţilor contractuale asumate;
-calităţii şi eficienţei serviciului furnizat/prestat la nivelul indicatorilor de performanţă stabiliţi în contractul de delegare a gestiunii şi în caietul de sarcini;

-modul de administrare, exploatare, conservare şi menţinere în funcţiune, dezvoltare şi/sau modernizare a infrastructurii edilitar urbană şi a bunurilor de retur încredinţate prin contractul de delegare a gestiunii;

-stadiul de realizare a reparatiilor capitale/investiţiilor;

-modul de respectare a parametrilor ceruţi prin prescripţiile tehnice.

Art. 80. În cazul nerespectării sau neatingerii indicatorilor de performanță prevăzuți în caietul de sarcini, concesionarul va plăti concedentului compensația corespunzătoare, după cum urmează:

	Nr. Crt
	Indicator de performanță
	Nivelul garantat
	Compensația în caz de nerealizare a nivelului garantat

	1.
	Calitatea şi eficienţă serviciului şi a activităţilor prestate/ Îndeplinirea prevederilor din contract şi caietul de sarcini cu privire la calitatea şi cantitatea serviciului prestat;
	Ziua lucrătoare imediat următoare, pentru sesizări asupra calității și eficienței serviciului prestat
	5% din valoarea redeventei /zi pînă la atingerea nivelului de calitate și eficientă a serviciului prestart


	2.
	Situaţia personalului: număr, structură;
	Numarul minim al personalului, activ, angajat cu contract de muncă, conform art. 21.6) din Caietul de sarcini (cu exceptia personalului de paza)
	1% din valoarea redeventei /zi pînă la atingerea numărului minim de personal conform caietului de sarcini (cu exceptia personalului de paza)

	3.
	Starea tehnică a echipamentelor şi dotărilor
	Dotările tehnice minime aflate in dotarea concesionarului si în stare bună/de funcționare. Echipamentele, utilajele si sculele vor fi cele prevazute la art. 21.4) si 21.5) din Caietul de sarcini
	10% din valoarea redeventei /zi pînă la înlocuirea echipamentelor aflate în stare de nefuncționare sau degradate.

	4.
	Realizarea programului de reparatii capitale/ investiţii din fondurile proprii ale concesionarului;
	Realizarea reparatiilor capitale/ investitiilor aprobate anual de autoritatea contractantă în cuantumul asumat prin contract
	Valoarea reparatiilor capitale/ investitiilor nerealizate in valoare de  în valoare de 110.000 lei/an fără T.V.A conform art.66 din Caietul de sarcini, actualizata cu rata inflatiei


	5.
	Refacerile  de construcţii funerare şi morminte deteriorate în urma unor acte de vandalism de persoane necunoscute  revin concesionarului, fiind obligat sa le refaca/repare pe cheltuiala sa, in termen de 10 zile de la constatarea distrugerii acestora.

	Refacerea construcţiilor  funerare şi a mormintelor deteriorate în urma unor acte de vandalism  de persoane necunoscute in termen de 10 zile lucratoare de la constatarea distrugerii acestora, pe cheltuiala concesionarului


	1% din valoarea redeventei/zi, dupa expirarea termenului de 10 zile lucratoare , calculate/zi pana la refacerea construcţiilor  funerare şi a mormintelor deteriorate în urma uor acte de vandalism  de persoane necunoscute 

	6.
	Realizarea lucrărilor de întreţinere şi reparaţii curente a construcţiilor, a aleilor şi gardurilor împrejmuitoare, a instalaţiilor de utilitate publică din incinta cimitirului  (instalaţii de alimentare cu apă, canalizare, energie electrică, etc) care se vor efectua la solicitarea autorităţii contractante.


	Realizarea lucrărilor de întreţinere şi reparaţii curente a construcţiilor, a aleilor şi gardurilor împrejmuitoare, a instalaţiilor de utilitate publică din incinta cimitirului  (instalaţii de alimentare cu apă, canalizare, energie electrică, etc) in termen de 30 de zile de la solicitarea transmisa in scris de catre autoritatea contractanta.

	1 % din valoarea redeventei/zi, dupa expirarea termenului de 30 zile lucratoare , calculate/zi pana la efectuarea reparatiilor solicitate de catre autoritatea contractanta


CAPITOLUL VI: TERMENUL DE PRESTARE A SERVICIILOR
Art.81. Durata contractului de concesiune de servicii având ca obiect prestarea de servicii şi activităţi  necesare exploatării şi întreţinerii cimitirelor umane: Cimitirul  Calea Lipovei, Cimitirul Stuparilor şi Cimitirul Săracilor din Municipiul Timişoara, este de 5 (cinci) ani de la data semnării contractului. Durata contractului a fost stabilită prin raportare la timpul estimat necesar concesionarului pentru a obţine un venit minim care să permită recuperarea costurilor în legătură cu exploatarea serviciilor.
CAPITOLUL VI:  CLAUZE FINANCIARE
Clauze financiare

Art.82. Prestarea serviciilor de înhumare se va face pe baza solicitării celor interesaţi cu plata tarifelor care sunt stabilite de către autoritatea contractantă şi care sunt aprobate de către Consiliul Local al Municipului Timişoara. Aceste tarife pot fi modificate anual cu rata inflaţiei, numai cu aprobarea Consiliului local prin hotărâre. Aplicarea acestor tarife de către concesionar este obligatorie. 
Art.83. Tarifele serviciilor de înhumare şi activităţilor necesare realizării serviciilor de înhumare sunt distincte pe tipuri de servicii şi activităţi, astfel:
	Nr. 

Crt
	Denumirea serviciului funerar
	U.M.


	Tarif  fără  TVA 
	Tarif rotunjit   cu TVA inclus (19%)



	1.
	Săpat groapă înhumare adult (inclusiv pentru înhumarea persoanelor fără reprezentanţi legali sau fără identitate)
	Lei/groapă
	310,92
	370

	2.
	Săpat groapă înhumare copil (pînă la 14 ani-inclusiv) /urnă

(inclusiv pentru înhumarea persoanelor fără reprezentanţi legali sau fără identitate)
	Lei/groapă
	157,98
	188



	3.
	Tarif înhumare adult

(inclusiv pentru înhumarea persoanelor fără reprezentanţi legali sau fără identitate)
	Lei/sicriu
	271,43
	323

	4.
	Tarif înhumare copil (pînă la 14 ani-inclusiv)/urnă

(inclusiv pentru înhumarea persoanelor fără reprezentanţi legali sau fără identitate)
	Lei/sicriu
	136,14
	162

	5.
	Depunere capelă
	Lei/sicriu/zi
	88.24
	105

	6.
	Închiriat masă catafalc
	 Lei/zi
	29,42
	35

	7.
	Catafalcare 
	Lei/sicriu
	88,24
	105

	8.
	Ridicat şi remontat capac
	Lei/capac
	155,47
	185

	  9.
	Deschidere-închidere cavou
	Lei/cavou
	673,95
	802

	10.
	Tarif exhumare după 7 ani
	Lei/cadavru
	1234,46
	1469

	11.
	Tarif exhumare înainte de 7 ani, dar nu mai devreme de 1 an
	Lei/cadavru
	2556,31
	3042

	12.
	Tarif de reînhumare a osemintelor după 7 ani
	Lei/oseminte
	255,47
	304

	13.
	Tarif săpat pentru groapă zidită simplă suprapusă
	Lei/groapă
	621,01
	739

	14.
	Tarif săpat pentru groapă zidită dublă suprapusă
	Lei/groapă
	1240,34
	1476

	15.
	Sicriu pentru depunere cadavru adult – pentru înhumarea persoanelor fără reprezentanţi legali sau fără identitate
	Lei/buc.
	504,21
	600,00

	16.
	Sicriu pentru depunere cadavru copil (pînă la 14 ani inclusiv) - pentru înhumarea persoanelor fără reprezentanţi legali sau fără identitate
	Lei/buc.
	252,10
	300,00

	17.
	Cruce - pentru înhumarea persoanelor fără reprezentanţi legali sau fără identitate
	Lei/buc.
	84,04
	100,00

	18.
	Plăcuţă de identificare - pentru înhumarea persoanelor fără reprezentanţi legali sau fără identitate
	Lei/buc.
	15,97
	19,00

	19.
	Preluarea și transportul cadavrului (de la morgă la cimitir) - pentru înhumarea persoanelor fără reprezentanţi legali sau fără identitate
	Lei/

cadavru
	52,10
	62,00

	20.
	Tarif de reînhumare a osemintelor - în cazul înhumării persoanelor fără reprezentanţi legali sau fără identitate
	Lei/

oseminte
	47,90
	57,00

	21.
	Taxă salubrizare mormânt (ridicare coroane de pe mormânt și evacuarea acestora din cimitir, măturat, evacuare/completare cu pămînt și/sau reprofilarea  mormântului) 
	Lei/mormânt
	210,09
	250,00

	22.
	Igienizare cavou (curăţire şi văruire și ridicare coroane de pe  mormânt și evacuarea acestora din cimitir) 
	Lei/cavou
	252,10
	300,00

	23.
	Taxă de curăţenie ocazională a locului de veci (serviciul se va presta doar la cererea scrisă deţinătorului locului de veci şi taxa se va încasa de către concesionar)
	Lei/loc de veci
	42,02
	50,00

	24.
	Abonament întreţinere mormânt (serviciul de întreţinere a locului de veci se va presta doar la cererea scrisă a deţinătorului locului de veci şi taxa se va încasa de către concesionar)
	Lei/loc de veci/an
	183,20
	218,00


Art.84. (1) Plata utilităţilor (energie electrică, apă-canal) precum şi plata pentru evacuarea  deşeurilor/gunoiului din cimitir pentru prestarea de servicii şi activităţi necesare exploatării şi întreţinerii Cimitirului Calea Lipovei, Cimitirul Stuparilor şi Cimitirul Săracilor se va face de către concesionar în baza contractelor pe care acesta este obligat să le încheie cu furnizorii de utilități specializati si autorizati. Concesionarul este obligat ca in termen de 30 de zile sa prezinte autoritatii contractante in copie contractele incheiate cu furnizorii de utilitati si trimestrial, pe toata durata derularii contractului sa prezinte facturile achitate la zi. 
(2) Concesionarul este obligat ca în termen de 30 de zile să prezinte autorității contractante dovada copie din revisal a anagajarii numărului minim de personal prevăzut în Caietul de sarcini și trimestrial, dovada menținerii acestui număr de angajați.

(3) Excepție de la prevederile alineatului (2) face numărul agenților de pază.

Art.85. Finanţarea cheltuielilor curente de funcţionare şi a reparaţiilor făcute de către concesionar pentru îndeplinirea sarcinilor şi obligaţiilor asumate prin contract, cad exclusiv în seama acestuia din fonduri proprii. 
Art. 86. La propunerea și cu aprobarea autorităţii contractante, concesionarul va elabora programe de dezvoltare şi optimizare a serviciilor prestate şi va efectua reparatii capitale sau investiţii de reabilitare, extindere şi modernizare din fonduri proprii, în valoare de 110.000 lei/an fără T.V.A pentru Lotul 1 –compus din Cimitirul Calea Lipovei, Cimitirul Săracilor și Cimitirul Stuparilor. 

Art.87. Redevenţa minimă anuală de la care porneşte licitaţia este de 110.000 lei/an , la care se adaugă TVA pentru Lotul 1 compus din:  Cimitirul Calea Lipovei, Cimitirul Săracilor și Cimitirul Stuparilor şi va fi modificată anual cu rata inflaţiei.

Plata redevenţei se va face în 2 (două) rate anuale, egale.

Art.88. În cazul neplăţii redevenţei la termenele scadente, concesionarul datorează penalităţi de întârziere care se vor calcula în condiţiile prevăzute de legislaţia în vigoare. 
Art.89. Neplata redevenţei (inclusiv a penalităţilor de întârziere) pe o perioadă mai mare de 90 de zile şi/sau neacceptarea de către concesionar  a redevenţei actualizate conduce la rezilierea contractului de concesiune pact comisoriu.
Art.90. Concesionarul va constitui în favoarea autorităţii contractante în termen de cel mult 30 de zile de la semnarea contractului, garanţia de bună execuţie  suma calculată prin aplicarea procentului de 50% la valoarea anuală a redevenţei ofertată şi reprezintă o compensaţie pentru eventuale pierderi, deteriorări sau prejudicii aduse autorităţii contractante prin neîndeplinirea obligaţiilor asumate prin contract.

CAPITOLUL VII: SANCŢIUNI
Art. 91. Pentru nerespectarea clauzelor caietului de sarcini, a regulamentului de serviciu sau în cazul constatării încălcării obligaţiilor contractuale de către concesionar sau ca urmare a constatării unor abateri ale acestuia, autoritatea contractantă are dreptul să rezilieze contractul, cu plata unei despăgubiri în sarcina concesionarului, egală cu contravaloarea redevenţei datorate până la expirarea de facto a contractului.
Art.92. În caz de neexecutare sau de nerespectare de către concesionar a obligaţiilor prevăzute în prezentul Caiet de Sarcini se va proceda la rezolvarea acestora pe cale amiabilă. Dacă părţile nu convin ca toate neînţelegerile rezultate din interpretarea, executarea obligaţiilor prevăzute în prezentul caiet de sarcini şi nu vor fi rezolvate pe cale amiabilă, se vor adresa instanţelor de judecată competente.

CAPITOLUL VIII: ALTE CLAUZE
Art.93. Concesionarului îi revine întreaga responsabilitate privind prestarea serviciilor din contract în condiţiile impuse de legislaţia specifică în vigoare (autorizaţii de mediu, avize, autorizaţii de construire etc.)

Art.94. Încetarea prestării serviciilor de către concesionar se face în următoarele situaţii:

1) La expirarea duratei stabilite prin contract;

2) În cazul nerespectării repetate ale obligaţiilor contractuale de către concesionar sau ca urmare a constatării unor abateri ale acestuia, autoritatea contractantă are dreptul să rezilieze contractul, cu plata unei despăgubiri în sarcina concesionarului, egală cu contravaloarea redevenţei anuale pentru fiecare an rămas până la expirarea de facto a contractului;

3) În caz de reziliere a contractului înainte de termen, iar până la organizarea unei noi proceduri de licitaţie, concesionarul este obligat să asigure continuitatea serviciului concesionat la tarifele aprobate de autoritatea contractantă.

4) Contractul este reziliat de drept în cazul în care concesionarul este declarat în faliment, insolvenţă sau în cazul în care i s-a anulat licenţa de operare.

Art.95. Autoritatea contractantă are dreptul să rezilieze contractul şi să organizeze o nouă procedură dacă constată nerespectarea de către concesionar a obligaţiilor contractuale şi dacă concesionarul nu adoptă programe de măsuri care să respecte şi să asigure atingerea într-un interval de timp prestabilit a parametrilor de calitate asumaţi. 
CAPITOLUL IX: DISPOZIŢII FINALE 
Art.96. Autoritatea contractantă prin reprezentanţii săi, Direcţia Patrimoniu,  Biroul Administrare Spații Utilitare Servicii Conexe și Contracte Garaje, Direcţia Economică, Direcţia Fiscală a Municipiului Timişoara şi Direcţia Poliţia Locală, verifică şi supraveghează respectarea de către concesionar a prestării activităţilor şi serviciilor necesare exploatării şi întreţinerii cimitirelor publice în conformitate cu prezentul Caiet de sarcini şi Regulamentul de serviciu.
Art.97. Drepturile şi îndatoririle părţilor se stabilesc prin contract.
Art.98. Prezentul Caiet de sarcini, Tarifele pentru serviciile funerare şi Regulamentul de serviciu fac parte integrantă din contract.

